BONAFIDE-upplýsingagrunnurinn og tengt smáforrit fyrir snjalltæki miðla upplýsingum um vörur , framleiðsluhætti og væntingar neytenda . Íslenska sprota - og hugvitsfyrirtækið iMonIT ehf. hefur gefið út snjallforritið ( e.app ) BONAFIDE , en það miðar að því að miðla gegnsæjum vöru - og framleiðsluupplýsingum milli aðila í virðiskeðjum matvæla . BONAFIDE-upplýsingagrunnurinn og tengt smáforrit fyrir snjalltæki ( App ) miðla upplýsingum um vörur , framleiðsluhætti og væntingar neytenda . Kerfið auðveldar neytendum að taka upplýstar ákvarðanir og skipuleggja innkaup sín og gerir framleiðendum , innflytjendum og söluaðilum kleift að setja inn upplýsingar um sínar vörur . Appið leyfir notendum að útbúa prófíl sem heldur utan um neysluvenjur , vöruval og kröfur sem þeir setja við kaup á vöru . Þetta geta verið t.d. næringarefni , ofnæmisvaldandi efni , GMO free ( inniheldur ekki erfðabreytt matvæli ) , upprunaland , vottun um góða framleiðsluhætti , bestu tækni og / eða umhverfisvæna framleiðslu . Neytendur geta gefið vörum einkunn og ummæli sem eiga að hvetja aðila til að standa vel að sinni framleiðslu og dreifingu . Framleiðendur matvæla geta miðlað ítarlegri upplýsingum um sína framleiðslu til neytenda , vottanir og um skyldumerkingar á umbúðum og allar viðbótaupplýsingar , sem getur veitt vörum betra traust á markaði . Nýjar reglugerðir um skyldumerkingar matvæla hafa óneitanlega áhrif á fyrirtæki í dag og BONAFIDE-kerfið skapar rafrænan grundvöll fyrir frekari birtingu skyldumerkinga og viðbótarupplýsinga og skilar henni svo með einföldum og skilvirkum hætti til neytandans . Þessar upplýsingar eru vistaðar í gagnaskýi þar sem einkvæm tenging er við strikamerki vöru . Appið er nú til staðar sem fyrsta frumgerð til frekari þróunar í samstarfi við framleiðendur , dreifingaraðila , smásöluaðila , hagsmunasamtök og opinbera eftirlitsaðila er saman geta eflt traust á góðum framleiðsluháttum á Íslandi . Er þess vænst að neytendur og samtök þeirra kalli eftir fullgerðri BONAFIDE-lausn í samstarfi aðila á markaði , svo traust og gegnsæi á markaði verði til fyrirmyndar á Íslandi . Þau fylgigögn sem best lýsa afrakstri verkefnisins eru tæknilegar afurðir verkefnisins , sem má finna á eftirtöldum slóðum :